১৯২৫ সালে কাশ্মিরের রাজা ছিলেন হরি সিং। ভারত স্বাধীনতা লাভের পূর্ব পর্যন্ত তিনিই শাসক ছিলেন। ১৯৪৭ সালে ভারত বিভাজনের অন্যতম শর্ত ছিল, ভারতের দেশীয় রাজ্যের রাজারা ভারত বা পাকিস্তানে যোগ দিতে পারবেন, অথবা তারা স্বাধীনতা বজায় রেখে শাসনকাজ চালাতে পারবেন। ১৯৪৭ সালের ২০ অক্টোবর পাকিস্তান সমর্থিত আদিবাসীরা কাশ্মিরে অনুপ্রবেশ করে। কাশ্মিরের রাজা তাদের বিরুদ্ধে যুদ্ধ শুরু করলেও গভর্নর জেনারেল লর্ড মাউন্টব্যাটেনের কাছে সহায়তা চান। কাশ্মিরের রাজা ভারতভুক্তির শর্ত মেনে নিয়ে মাউন্টব্যাটেনের সাহায্যপ্রাপ্ত হন। ভারতীয় সেনা কাশ্মিরে প্রবেশ করে অনুপ্রবেশকারীদের সঙ্গে যুদ্ধে লিপ্ত হয়। ভারত ও পাকিস্তান এক পর্যায়ে যুদ্ধবিরতির শর্ত হিসেবে কাশ্মির থেকে উভয় পক্ষের সেনা প্রত্যাহার ও গণভোটের প্রস্তাব প্রদান করা হয়। ভারত গণভোটে অসম্মত এবং পাকিস্তান সেনা প্রত্যাহারে সম্মতি প্রদান করেনি। ভারত ও পাকিস্তানের মধ্যে কাশ্মির নিয়ে অন্তত তিনটি যুদ্ধ সংঘটিত হয়েছে। ১৯৪৭, ১৯৬৫ ও ১৯৯৯ সালে যুদ্ধগুলো সংঘটিত হয়। তাছাড়া সিয়াচেন হিমবাহ এলাকার নিয়ন্ত্রণ নিয়ে এই দুই দেশ কয়েকটি খন্ডযুদ্ধে জড়িত হয়। ভারত সমগ্র জম্মু ও কাশ্মির রাজ্য তাদের বলে দাবি করে।